**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ «ԻՄ ՀԶՈՐ ՀԱՄԱՅՆՔ» ԽՄԲԱԿՑՈՒԹՅԱՆ ԱՆԴԱՄ ՍԵՎԱԿ ԱՂԱԲԵԿՅԱՆԻ՝ ԱՎԱԳԱՆՈՒ 2024 ԹՎԱԿԱՆԻ ՀԵՐԹԱԿԱՆ ՆՍՏԱՇՐՋԱՆԻ ՆԻՍՏԵՐԻՑ ԵՎ ՔՎԵԱՐԿՈՒԹՅՈՒՆՆԵՐԻՑ ԲԱՑԱԿԱՅԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 11.08.2023 թվականի N 37 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Իմ հզոր համայնք» կուսակցության ընտրական ցուցակից ընտրված ավագանու անդամի մանդատը տրվել է Սևակ Աղաբեկյանին:

Վեդու համայնքապետարանի աշխատակազմի քարտուղարի կողմից տրված 09.07.2024թ-ի գրության համաձայն՝ Վեդի համայնքի ավագանու անդամ Սևակ Աղաբեկյանը մանդատը ստանալու օրվանից հետո 2024 թվականի 1-ին նստաշրջանի ընթացքում չի մասնակցել ապրիլի 10-ին, մայիսի 8-ին, հունիսի 5-ին և հունիսի 26-ին գումարված համայնքի ավագանու հերթական նիստերին:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին, մինչդեռ Վեդի համայնքի ավագանու անդամ Սևակ Աղաբեկյանը անհարգելի պատճառներով բացակայել է ավագանու նիստերից:

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է Սևակ Աղաբեկյանի՝ 2024 թվականի 1-ին նստաշրջանի ընթացքում ապրիլի 10-ին, մայիսի 8-ին, հունիսի 5-ին և հունիսի 26-ին գումարված համայնքի ավագանու հերթական նիստերից բացակայությունները համարել անհարգելի:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**